Polineikas

Polineikas () – graikų mitologijos personažas, Edipo ir Jokastės sūnus, Eteoklio, Antigonės ir Ismenės brolis.

Edipui atėmus sau regėjimą, Eteoklis ir Polineikas nutarė pasikeisdami valdyti po metus, o tas, kuris tuo metu nevaldys, turės tą laiką praleisti tremtyje. Polineikas, būdamas jaunesnis, išvyko pirmasis ir nukeliavo į Argą, kur tuo metu karaliavo Adrastas. Anot vienos versijos, vyresnysis Eteoklis visgi iš Tėbų Polineiką išvarė. Anot mito versijos, kurią pateikia Sofoklis, Polineikas buvo vyresnis ir kaip tik jis iš Tėbų išvarė Edipą, o vėliau jį patį išvijo Eteoklis.Aleksandra Veličkienė. „Antikos mitologijos žinynas“, Kaunas, „Šviesa“, 2008, 214 psl. Vedęs Adrasto dukterį Argėją, Polineikas, norėdamas sugrįžti į Tėbus, įkalbėjo jį prieš miestą imtis septyneto vadų žygio (7 vadų vardai pagal labiau paplitusią versiją: Adrastas, Polineikas, Tidėjas, Kapanėjas, Hipomedontas, Amfiarajus, Partenopajas). Iš visų Tėbus apgulusių karvedžių gyvas liko tik Adrastas, kurį išgelbėjo jo žirgo eiklumas. Eteoklis ir Polineikas kovėsi vienas prieš kitą ir abu krito negyvi.

Garsiausi žygio ir brolių likimo aprašymai pateikti Aischilo ir Euripido tragedijose – „Septynetas prieš Tėbus“ bei „Finikietės“.„Энциклопедический словарь Брокгауза и Ефрона“, straipsnis „Полиник“.

 Išnašos 

Kategorija:Graikų mitologijos mirtingieji